Aalborgs Stifts Adresseavis, 1820-07-26
Dronningens Anliggender vedblive at have den høieste og næsten eneste Jnteresse, og hermed ere alle Aviser næsten opfyldte, de ere Gienstanden for de fleste og derhos mest livfulde Parliamentsdebater, og om dem dreie sig næsten alle Samtaler i private og offentlige Huse. Den store Masse af Nationen viser sig umodsigeligen at være paa Hendes Side, hvilket Enhver, som kiender Englændernes Tænkemaade betræffende Overtrædelser af det slette Bud, maa antage for et tilstrækkeligt Beviis paa Hun ansees for uskyldig i de Puncter, som Hun anklages for. - J Henseende til Sagen selv, da er det bestemt at Lord Liverpool's Klage Bill imod Hende skal læses anden Gang i Lordernes Huus den 17de August, og det er paalagt alle Husets Medlemmer at give personligt Møde den Dag under Bøders og Fængsels Straf. J de Meniges Huus have Hendes Majestæts Raader Brougham og Denman, til hvilke senere er kommet Dr. Lufhing ton, alle tre af Englands bedste Lovkyndige, drevet igjennem, at de som Raader kunne tale Dronningens Sag for Lordernes Huus, uden derfor at skulle give Slip paa deres Plads i de Meniges Huus, som ellers er Reglen, hvilken samme Rettighed derimod ogsaa er tilstaaet Kongens Raader, som have Sæde i de Meniges Huus, saavelsom og Kongens tvende Advocater, Solicitor general og Attorney general; dog under den Jndskrænkning, at de i Tilfælde af Afstemning den Sag betræffende frasige sig deres Stemmeberettigelse i de Meniges Huus, saalænge samme Afstemning varer. - Magistraten eller de Meniges Raad i London har viist sin Misfornøielse lover Lord Mayors Adfærd ved at holde Militær i Beredskab, da Stadens Addresse overbragtes Hendes Majestæt, og har i den Anledning voteret sin Misfornøielse med ham, hvorom Placater ere opslagne paa alle Gadehiørner, hvilke den arme Lord Mayor har maattet finde sig i selv at underskrive. Der er nu igien sammenkaldt en Forsamling paa Raadstuen for at decretere en ny Addresse i Anledning af Hendes Majestæts Sag. - De ulykkelige Vidner, som kom over fra Fastlandet for at vidne imod Hendes Majestæt, hvilke vare usle, lasede Jtalienere fra Staden Como og sammes Omegn, have rigtig nok faaet endeel Hug i Dover, skiønt Ministerbladet Courier har villet benægte det, dog have de ikke faaet videre end tørre Hug, paa En nær, som fik Munden, vrang og skiæv m. m. De slap afsted fra Dover om Natten i tre Postkareter, men saavel underveis, som i London, fik de deres Knups, hvor Folk kunde komme til dermed, hvorudover Ministrene maatte beslutte sig til at sende dem til Harwich for derfra uopholdeligen at afsendes til Holland med Paketbaaden Prince af Drange, for at forblive i Holland, indtil Forhørene skulle holdes. De vare alle saare usle, pialtede og elendige, og i Harwich vare de saa bange for personlige Angreb, at de neppe vare at overtale til at bryde op, hvor de engang vare komne til Sæde. Foruden disse smukke Svende vente Ministrene endnu omtrent 200 andre ligedanne Jtalienere til at føre Vidnesbyrd, og der er føiet Anstalt, at de skulle komme ind i England paa forskellige Omveie for at undgaae de Doverske Næver. Dronningen har ligeledes Bud efter Vidner fra Jtalien, omtrent 100 Personer, alle af de anseeteste og agtværdigste Folk fra de Stæder, hvor Hun har opholdt sig. - Man har ellers faaet en ganske løierlig Snak paa Gang i England, at nemlig den mistænkte Bartolomed Bergami skal være - et forklædt Fruentimmer, som ved Forhøret skal komme frem, producere sine Beviisliglieder for Retten, og tilfulde beskamme Dronningens Forfølgere og Anklagere, hvilket i al Fald vilde give Sagen en ganske kortvillig Vending. Denne Bergami opholdt sig ellers nu i nogen Tid i Paris, havde en udmærket skiøn Legemsbygning og overhaands store Knebels- og Bakkenbarter, hvilke jo dog mueligen kunne være paaklist rede. Han er af fornem men fattig Juliensk Familie. Den Bebreidelse, at Bergam er af lav Stand er altsaa kommen i Utide, saameget mere, som Dronningens ivrigste Forfølger, Vice-Cantsleren Herr Leach, der har ledet hele Spioneriet imod hende i Jtalien, er Søn af en Mand der har feiet Gaden udenfor Sir Robert Taylors Huus, men han har opsvunget sig ved Lærdom og Talenter.